da en da nl ca da da da es da da da da da da da da da da da da da da da da da da da da da da da eo fr bn fr fr en fr ro fr fr fr ro en fr fr fr fr ro en ro fr fr ro fr ro fr ro ro en fr ro ro ro fr fr ro fr ro fr ro ro fr ro fr fr ro fr ro fr fr en en en en ro ro ro ro en ro fr fr ro en it fr fr en en ro fr fr ro de ro ro fr fr de fr ro ro en da da da da da de de da da en en da da da en da da da da da de da da da da da da da da da da da da da nl da en da da es nl da
Laveste ledighed blandt nyuddannede faglærte i 14 år | AE - Arbejderbevægelsens Erhvervsråd
8.9.2022 05:00:00 CEST | AE - Arbejderbevægelsens Erhvervsråd
Kun 3,9 procent af de nyuddannede faglærte var ledige et halvt år efter endt uddannelse i 2021, hvilket er det laveste niveau siden 2008, viser ny analyse fra Arbejderbevægelsens Erhvervsråd. Akademikerne halter fortsat efter.
De seneste års økonomiske opsving har for alvor bidraget positivt til beskæftigelsen, og det smitter nu af på de nyuddannede, viser ny analyse fra Arbejderbevægelsen Erhvervsråd.
Særligt hos gruppen af faglærte ses den positive fremgang, hvor andelen af nyuddannede, der var ledige et halvt år efter endt uddannelse er faldet fra 8,7 procent i 2020 til 3,9 procent i 2021. Det er det laveste niveau siden 2008.
”Det går godt for beskæftigelsen i Danmark, og der er rift om de faglærte. Det smitter af på tallene. Ikke siden før finanskrisen har andelen af ledige nyuddannede faglærte været så lav som i 2021,” siger Mie Dalskov Pihl, chefanalytiker og projektchef i Arbejderbevægelsens Erhvervsråd.
”Vi ser ind i et fremtidigt arbejdsmarked, hvor manglen på faglært arbejdskraft er stor. Den efterspørgsel bliver endnu større, hvis vi skal nå i mål med den grønne omstilling. Den rekordlave dimittendledighed blandt nyuddannede faglærte tydeliggør den udvikling,” siger Mie Dalskov Pihl.
Den samlede gruppe af nyuddannede, der er ledige et halvt år efter endt uddannelse er faldet fra 15,3 procent i 2020 til 8,5 procent i 2021. Ikke siden før finanskrisen har ledighedskøen blandt nyuddannede ligget så lavt.
Ser man på forskellen mellem hoveduddannelsesgrupperne, så er det fortsat blandt de nyuddannede akademikere, at man finder den største dimittendledighed.
13 procent af de nyuddannede akademikere fra 2021 var ledige 26-29 uger efter endt uddannelse.
Blandt nyuddannede med korte videregående uddannelser var det cirka 10 procent, mens det blandt de nyuddannede med en professionsbachelor var 8,5 procent, der var ledige et halvt år efter endt uddannelse.
”Selvom vi ser færre nyuddannede, der er ledige på tværs af alle uddannelsesgrupper, er der stadig stor forskel på ledigheden hos den faglærte og akademikeren,” siger Mie Dalskov Pihl.
”Også inden for de enkelte fagområder er der fortsat markante forskelle. Hver femte nyuddannede akademiker inden for humaniora og kunst var ledig et halvt år efter endt uddannelse, mens det gjaldt hver trettende inden for økonomi og jura,” siger Mie Dalskov Phil.
8,5 procent af de nyuddannede fra 2021 var ledige et halvt år efter endt uddannelse. Til sammenligning gjaldt det for 15,3 procent af de nyuddannede fra årgangen før. Det er første gang siden før finanskrisen at andelen af ledige blandt nyuddannede har ligget så lavt som den gør nu.
Både blandt nyuddannede faglærte og personer med en videregående uddannelse begynder færre nu karrieren i ledighed.
Der er dog stadig markante forskelle på de forskellige uddannelsesgrupper. 13 procent af de nyuddannede akademikere fra 2021 var ledige et halvt år efter endt uddannelse. Til sammenligning gjaldt det kun for 3,9 procent af de nyuddannede faglærte.
Selvom vi ser færre nyuddannede, der er ledige på tværs af alle fagområder, så er der markante forskelle. Hver femte nyuddannet akademiker fra 2021 inden for humaniora og kunst var ledig et halvt år efter endt uddannelse. Inden for økonomi og jura gjaldt det hver trettende.
Overblik: Antallet af ledige nyuddannede fordelt på uddannelsesgrupper gennem årene
Figuren viser andelen af nyuddannede, der er var fuldtidsledige 26-29 uger efter endt uddannelse.
Kilde: AE pba. DST-registerdata og Beskæftigelsesministeriets DREAM-register
Anm.: Årgange er defineret som 1. okt. året før frem til 30. sep. i året. Omfatter nyuddannede med bopæl i Danmark. Excl. nyuddannede, der er i gang med en ny uddannelse 1. okt. i året.
Mie Dalskov PihlChefanalytiker og projektchef
Tlf:26 20 40 36md@ae.dk
Tlf:42 67 76 57my@ae.dk
Information om AE - Arbejderbevægelsens Erhvervsråd
AE - Arbejderbevægelsens Erhvervsråd
Reventlowsgade 14, 1. sal
Arbejderbevægelsens Erhvervsråd er en økonomisk-politisk tænketank og et samfundsøkonomisk analyseinstitut, der arbejder for at fremme den sociale retfærdighed i Danmark. AE’s overordnede formål er at udarbejde og formidle samfunds- og erhvervsøkonomisk viden samt løsningsideer til gavn for lønmodtagerne og for at fremme den sociale retfærdighed.
Følg pressemeddelelser fra AE - Arbejderbevægelsens Erhvervsråd
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Flere pressemeddelelser fra AE - Arbejderbevægelsens Erhvervsråd
4 ud af 10 danskere mærker inflationspres på privatøkonomien23.9.2022 05:00:00 CEST | Pressemeddelelse
De 40 procent fattigste danskeres gennemsnitlige forbrug er på højde med eller overstiger deres indkomst, viser ny analyse fra Arbejderbevægelsens Erhvervsråd. Omfanget viser, at vi ikke kan hjælpe alle, mener cheføkonom.
RETTELSE: Så mange færre offentligt ansatte svarer Konservatives plan til i den enkelte kommune og landsdel15.9.2022 14:28:15 CEST | Pressemeddelelse
De Konservatives plan for lavere vækst i det offentlige forbrug svarer til, at der skal være 39.000 færre offentligt ansatte. Ny analyse fra Arbejderbevægelsens Erhvervsråd viser, hvordan spareplanen kan ramme i de enkelte kommuner og landsdele.
Så mange færre offentligt ansatte svarer Konservatives plan til i den enkelte kommune og landsdel15.9.2022 08:15:00 CEST | Pressemeddelelse
De Konservatives plan for lavere vækst i det offentlige forbrug svarer til, at der skal være 39.000 færre offentligt ansatte. Ny analyse fra Arbejderbevægelsens Erhvervsråd viser, hvordan spareplanen kan ramme i de enkelte kommuner og landsdele.
Høje energipriser kan mindske BNP med op mod 2,4 procent i 202312.9.2022 05:00:00 CEST | Pressemeddelelse
De samlede økonomiske konsekvenser af energiinflationen og dens afledte effekter er et BNP-niveau på 2,4 procent lavere i 2023 i forhold til en situation med normale energipriser, viser ny analyse fra Arbejderbevægelsen Erhvervsråd.
Analyse: Med Konservatives 2030-plan vil der blive 39.000 færre offentligt ansatte7.9.2022 16:13:33 CEST | Pressemeddelelse
Konservatives plan om en vækst på 0,13 procent i det offentlige forbrug i årene 2023 til 2030 vil betyde 39.000 færre offentligt ansatte, viser ny analyse fra Arbejderbevægelsens Erhvervsråd.
I vores nyhedsrum kan du læse alle vores pressemeddelelser, tilgå materiale i form af billeder og dokumenter samt finde vores kontaktoplysninger.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022